正陽門

正陽門（粵拼：zing3 joeng4 mun4），前稱麗正門（lai6 zing3 mun4），北京當地街坊又嗌前門（cin4 mun4），係中國北京一城牆門，大元至元四年（1267年）起好，喺西城區同東城區嘅交界，前門大街甲2號（天安門廣場南邊同前門大街北邊之間）。 史 佢喺起好初期屬元大都（京師）嘅正南門，大明永樂十七年（1419年）明成祖朱棣起京城時，將京師以南部分擴大咗近1km咁多，重將麗正門向南移。大明正統元至四年（1436～1439年）起多做月城同箭樓、左右閘樓，兼改名做正陽門。佢嘅甕城喺民國時期拆咗，而城樓曾經喺大清光緒廿六年（1900年）焚毀後重新起返出嚟。1915年亦翻新過。1988年1月13號被列入全國重點文物。 內部建築喺明清時期凈係皇帝出巡或郊祀時先至開放，直到1991年先至對外開放。 風格 城樓 屬樓閣式建築，灰筒瓦綠琉璃剪邊，重簷歇山三滴水結構，通高43.65m，佔地3047m²，佢亦係北京最高同最壯觀嘅城門建築。 箭樓 屬磚砌堡壘式建築，灰筒瓦綠琉璃剪邊，重簷歇山結構，入面有4層樓，通高35.37m。東、南、西三邊夾埋有94隻箭窗響度。 附近嘅交通 地鐵 2號綫：前門站 有關嘅書 北京市地方志编纂委员会编 (2013-03-01)。《北京志·综合卷·总述·大事记·历史概要》。北京：北京出版社。頁 868。ISBN 9787200096330。 《北京市崇文区地名志》。北京：北京出版社。1992-09-01。頁 460。ISBN 7-200-01862-7。 《北京市东城区地名志》。北京：北京出版社。1992-10-01。頁 538。ISBN 7-200-01869-4。 《北京志·建筑卷·建筑志》。北京：北京出版社。2003-09-01。頁 1014。ISBN 7-200-04939-5。 《北京市崇文区志》。北京：北京出版社。2004-05-01。頁 966。ISBN 7-200-01869-4。 北京市地方志编纂委员会 编著 (2006-05-01)。《北京志·文物卷·博物馆志》。北京：北京出版社。頁 463。ISBN 7-200-06342-8。